ประเทศไทยใน พ.ศ. 2428

เหตุการณ์ที่เกิดขึ้นใน พ.ศ. 2428 (ค.ศ. 1885) ในประเทศไทย เป็นปีที่ 104 แห่งกรุงรัตนโกสินทร์ และเป็นปีที่ 18 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี จ.ศ. 1246 (1 มกราคม - 15 มีนาคม) และ 1247 (16 มีนาคม - 31 ธันวาคม) ในแบบปัจจุบัน

ผู้นำ 
 พระมหากษัตริย์: พระบาทสมเด็จพระจุลจอมเกล้าเจ้าอยู่หัว
 กรมพระราชวังบวรสถานมงคล: กรมพระราชวังบวรสถานมงคล (จนถึง 28 สิงหาคม)
 สมุหนายก: สมเด็จพระเจ้าบรมวงศ์เธอ เจ้าฟ้ากรมพระยาบำราบปรปักษ์ (ก่อนวันที่ 12 ธันวาคม มีพระอิสริยยศ "สมเด็จพระเจ้าบรมวงศ์เธอ เจ้าฟ้ากรมพระบำราบปรปักษ์")
 สมุหพระกลาโหม: เจ้าพระยาสุรวงษ์ไวยวัฒน์
 อธิบดีศาลฎีกา: พระเจ้าน้องยาเธอ กรมหมื่นพิชิตปรีชากร (ตั้งแต่ ?)

เหตุการณ์

กุมภาพันธ์ 
 16 กุมภาพันธ์ – บาทหลวง เอมิล ออกัสต์ กอลมเบต์ ก่อตั้งโรงเรียนอัสสัมชัญขึ้นในประเทศไทย

มีนาคม 
 2 มีนาคม – สมเด็จพระสังฆราชเจ้า กรมหลวงชินวรสิริวัฒน์ ทรงก่อตั้ง โรงเรียนวัดราชบพิธ
 15 มีนาคม – พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้สถาปนาโรงเรียนเทพศิรินทร์

เมษายน 
 1 เมษายน –  พระราชทานเพลิงพระวรวงศ์เธอ พระองค์เจ้ามหาหงสโสภาค ณ วัดบุปผาราม

มิถุนายน 
 8 มิถุนายน – คณะศิลปินสยามเริ่มแสดงในกรุงลอนดอน

สิงหาคม 
 28 สิงหาคม – กรมหมื่นบวรวิไชยชาญ ทิวงคต เลิกประเพณีวังหน้าในวันนี้

กันยายน 
 3 กันยายน – พระวิภาคภูวดล (เจมส์ แมคคาธี) เป็นเจ้ากรมแผนที่คนแรกของสยาม

ตุลาคม 
 26 ตุลาคม – พระเจ้าบรมวงศ์เธอ กรมหลวงประจักษ์ศิลปาคมเป็นแม่ทัพยกไปปราบฮ่อครั้งที่ 3 โดยผ่านทางหนองคาย

ผู้เสียชีวิต

มกราคม 
 12 มกราคม – พระเจ้าบรมวงศ์เธอ กรมขุนภูวนัยนฤเบนทราธิบาล พระราชโอรสพระองค์ที่ 46 ในพระบาทสมเด็จพระนั่งเกล้าเจ้าอยู่หัว

กุมภาพันธ์ 
 10 กุมภาพันธ์ – พระเจ้าราชวรวงศ์เธอ พระองค์เจ้าวรพักตร์ พระราชธิดาพระองค์ที่ 45 ในพระบาทสมเด็จพระปิ่นเกล้าเจ้าอยู่หัว

แหล่งข้อมูลอื่น 
 ปฏิทินปี 1885 - ประเทศไทย

ประเทศไทยในปี พ.ศ. 2428